kardosdrur/scandi-wiki huggingface dataset:
Mohammed Al-Hardan

Mohammed Al-Hardan (født 6. oktober 1997) er en fodboldspiller fra Bahrain, som spiller for Vejle Boldklub. Han har tidligere spillet for klubben Al-Muharraq fra Bahrain. Mohammed er lige nu udlånt til FC Sfintul Gheorghe, som spiller i den bedste række i Moldova.

Karriere

Al-Muharraq 
Før Mohammed Al-Hardan kom til Vejle Boldklub, spillede han for Al-Muharraq i hans hjemland, Bahrain.

Vejle Boldklub 
Den 1. juli 2017 skiftede Mohammed Al-Hardan fra Al-Muharraq til Vejle Boldklub på en fri transfer.

Den 15. marts 2018 blev Mohammed Al-Hardan rykket op på VB's førstehold. I samme ombæring forlængede han sin kontrakt med VB til sommeren 2020. Han fik sin debut for for klubben i 1. division d. 12. maj 2018, da Vejle Boldklub vandt 3-0 over Skive IK.

FC Sfintul Gheorghe 

Den 26. august 2018 blev Mohammed lejet ud til FC Sfintul Gheorghe fra Moldova, på en 1-årig lejeaftale. Han vender tilbage til Vejle Boldklub d. 30. juni 2019.

International karriere 
Al-Hardan er anfører for U21-landsholdet i Bahrain.

Referencer 

Fodboldspillere fra Bahrain
Fodboldspillere fra Vejle Boldklub
Pastel de nata

Pastel de nata (flertal: pastéis de nata), er en portugisisk æggetærte-wienerbrød, der oprindeligt stammer fra Portugal, men som også findes i Brasilien og andre lande, hvor der er en stor andel af portugisiske immigranter.

Historie 

 
Pastéis de nata blev skabt før 1700-tallet af katolske munke på Eremitklostret i freguesia Santa Maria de Belém i Lissabon. Munkene stammede oprindeligt fra Frankrig, hvor denne type kager blev bagt af lokale bagere. På dette tidspunkt brugt man store mængder æggevide til at stive tøj. Æggeblommerne var tilbage, og disse brugt munkene til at lave søde kager.

Efter den religiøse orden uddøde, begyndte munkene at sælge pasteis de nata efter revolutionen i 1820 ved et nærliggende sukkerraffinaderi. I 1834 blev klostret lukket og opskriften blev solgt til sukkerraffinaderiet, hvis ejere åbnede Fábrica de Pastéis de Belém i 1837. Det er fortsat efterkommere af de oprindelige ejere, der driver virksomheden i dag.

Pastéis de Belém blev i 2009 nævnt af The Guardian som den 15. mest lækre delikatesse i verden.

Se også 
 Torta de nata
 Æggetærte

Referencer 

Litteratur

Eksterne henvisninger 
 Pastéis de Belém: Hot on the Trail of a Legend  fra Leite's Culinaria

Mad fra Portugal
Kager
Erik Thorsteinsen Toft

Erik Thorsteinsen Toft (født 14. november 1992) er en norsk håndboldspiller, der spiller for KIF Håndbold i Herrehåndboldligaen og Norges herrehåndboldlandshold.

Han fik slutrunde for  ved EM i herrehåndbold 2022 i Ungarn/Slovakiet.

Kilder

Eksterne henvisninger 
 
 Thorsteinsen Tofts profil  hos Eliteserien 
 Erik Thorsteinsen Tofts profil  hos altomfootball 
 Erik Thorsteinsen Tofts profil  hos topphandball.no 
 Erik Thorsteinsen Tofts profil  hos handball123 

Håndboldspillere fra Norge
Håndboldspillere fra Mors-Thy Håndbold
Malang Diedhiou

Malang Diedhiou (født 30. april 1973) er en senegalesisk fodbolddommer, der har virket som FIFA-dommer siden 2008. Han har bl.a. dømt kampe ved Africa Cup of Nations 2015, ved OL-fodboldturneringen i Brasilien 2016 og ved 2017 Africa Cup of Nations, ligesom han var videodommerassistent ved Confederations Cup 2017. Diedhiou var dommer ved VM for klubhold i 2017, og han er ligeledes med ved VM i Rusland 2018.

Referencer

Eksterne henvisninger 
 Malang Diedhiou  at WorldReferee.com

Fodbolddommere fra Senegal
Personer fra Ziguinchor
Dommere i VM i fodbold 2018
Saltaire

Saltaire er en victoriansk modelby, der ligger i Shipley, som er en del af City of Bradford metropolområde i West Yorkshire, England. Den victorianske Salt's Mill og tilhørende beboelsesområde ved floden Aire og Leeds and Liverpool-kanalen er på UNESCO's Verdensarvsliste og er ankerpunkt på European Route of Industrial Heritage

Verdensarvsområder i Storbritannien
West Yorkshire
Staunton skakbrikker

Staunton skakbrikker er skakbrikker i en særlig udformning, der bruges til spillet skak. Ifølge skakreglerne er det denne type brikker, der skal bruges til konkurrencer. Journalisten Nathaniel Cook bliver krediteret for designet, og de er navngivet efter den engelske skakmester Howard Staunton. De første 500 sæt blev signeret og nummeret af Staunton. De blev solgt via Jaques of London første gang i 1849, og de blev hurtigt en standard inden for spillet, og er siden blevet brugt overalt i verden.

Se også 
 Dubrovnik skakbrikker
 Lewis chessmen
 Selenus skakbrikker

Referencer

Litteratur 

 History of Staunton Chess Pieces by Sean Evans - original article placed here by author and inter-wiki linked.
 

 

Skak
Torre delle Ore

Torre delle Ore eller Torre dell'Orologio er et klokketårn der ligger på Via Fillungo det centrale Lucca i Toscana, Italien.

Tårnet er placeret tæt ved et andet berømt tårn i byen kaldet Torre Guinigi.

Historie 
I middelalderen blev der opført en lang række tårne, ofte i forbindelse med private paladser, i Lucca, som prestigeprojekter og til beskyttelse af byens rige borgere. I 1300 tallet blev Torre delle Ore overtaget af bystyret og i 1390 besluttede man at installere et ur i tårnet. I 1752 bestilte man Simon Lois Simon til at lave et nyt urværk. 

Tårnet er åbent for offentligheden.

Se også 
 Torre Guinigi

Referencer

Eksterne henvisninger 

Lucca
Tårne i Italien
Huseftersynsordningen

Huseftersynsordningen er en ordning under Sikkerhedsstyrelsen, der har til formål at beskytte køber og sælger mod problemer med fysiske mangler og skjulte skader ved overdragelse af ejendom i forbindelse med salg og køb.  

Benyttelse af huseftersynordningen er frivillig. Ordningen indebærer, at sælger af en fast ejendom (ikke ejerlejligheder) kan frigøre sig for sit potentielle ansvar for mangler ved ejendommen ved at købe en tilstandsrapport hos en beskikket bygningssagkyndig og en elinstallationsrapport hos en elinstallatørvirksomhed, og tilbyde at betale halvdelen af forsikringspræmien for en ejerskifteforsikring. Har sælger gjort dette, er sælger fri for ansvar, hvis der efterfølgende konstateres mangler ved bygningen eller dens elinstallationer.

Kritik 
Huseftersynsordningen er fra 1996, men har de seneste par år været udsat for kritik  , især udførslen af tilstandsrapporter og elinstallationsrapporter har været kritiseret.

Referencer 

Ejendomsmarked
Torre dei Gualandi

Torre dei Gualandi (også kendt som Torre della Muda) er et tidligere tårn i Pisa i Toscana i det centrale Italien. Det er i dag inkluderet i Palazzo dell'Orologio.

Det er placeret i den nordlige ende af Piazza dei Cavalieri. Tårnet lå i den østlige del af den nuværende bygning.
Gualandi var navnet på den familie, der ejede tårnet i 1300-tallet.

Ugolino della Gherardesca, hans sønner og børnebørn blev muret inde i tårnet og sultede ihjel i 1200-tallet. Dante skrev om Gherardesca i Den guddommelige Komedie.

Se ogsåo 
 Ugolino della Gherardesca

Eksterne henvisninger 
 https://web.archive.org/web/20060720081434/http://www.sns.it/en/scuola/luoghi/palazzodellorologio/
 http://www.comune.pisa.it/turismo/itinerari/1itinerario-gb.htm
 https://web.archive.org/web/20061110050809/http://www.endex.com/gf/buildings/ltpisa/ltparticles/ltp%20rapid%201948/ltp%20rapid%201948.htm
 http://www.pisaonline.it/ulisse/eng/manoscritti.htm

Pisa
Tårne i Italien
Elinstallationsrapport

En elinstallationsrapport er en rapport, der skal kortlægge, om en ejendoms elinstallationer er funktionsdygtige og lovlige i henhold til offentligretlige forskrifter på udførelsestidspunktet. Elinstallationsrapporter er en del af Huseftersynsordningen og udarbejdes derfor i forbindelse med overdragelse af ejendom mellem sælger og køber.

Foruden elinstallationsrapport er tilstandsrapport og ejerskifteforsikring lovfæstet i § 2 i lov om forbrugerbeskyttelse ved erhvervelse af fast ejendom m.v.

Kritik 
Elinstallationsrapporter er blevet kritiseret af Forsikring og Pension, da uddannelseskravene til de personer, der udfører eftersynene er mangelfulde.

Ekstern henvisning 
køb på lex.dk

Referencer 

Elektricitet
Ejendomsmarked
Golf under sommer-OL 2020 (damer)

Golf for damer under Sommer-OL 2020 finder sted den 4. august – 7. august 2021.

Turneringsformat 

Konkurrencen bliver afviklet efter de almindelige golfregler som et 72 hullers individuelt slagspil fordelt på 4 runder á 18 huller om dagen. Der deltager i alt 60 spillere, som er fordelt i henhold til oversigten nedenfor. Alle 60 spillere spiller alle 4 runder og der er ingen spiller, der bliver elimineret.

Deltagende nationer

Tidsplan

Resultater

Medaljefordeling

Referencer

Eksterne henvisninger 
https://www.igfgolf.org/olympic-games/tokyo-2020/

Damer
Golf under sommer-OL 2020 (herrer)

Golf for herrer under Sommer-OL 2020 fandt sted den 29. juli – 1. august 2021 i Kasumigaseki Country Club.

60 golfspillere fra 35 nationer konkurrerede i stævnet, som blev vundet af Xander Schauffele fra USA.

Turneringsformat 

Konkurrencen bliver afviklet efter de almindelige golfregler som et 72 hullers individuelt slagspil fordelt på 4 runder á 18 huller om dagen. Der deltager i alt 60 spillere, som er fordelt i henhold til oversigten nedenfor. Alle 60 spillere spiller alle 4 runder og der er ingen spiller, der bliver elimineret.

Tidsplan 
Som med de fleste større golfturneringer afholdes begivenheden over fire dage (torsdag til søndag), hvor hver golfspiller spiller en runde (18 huller) om dagen.

Alle tider er japansk standard tid (UTC+9)

Resultater

Medaljefordeling

Referencer

Eksterne henvisninger 
 https://www.igfgolf.org/olympic-games/tokyo-2020/

Herrer
Roust

Roust er en sydvestjysk landsby, der ligger ca. 17 km nordøst for Esbjerg og 12 km sydøst for Varde i Grimstrup Sogn, Varde Kommune. Landsbyen er kendt for sin fiskesø og industri, herunder Roust Træ, der eksporterer spær og træ internationalt.

Historie 
Roust går tilbage til middelalderen. Stednavnet Rousthøje kendes fra 1449 som Rowesthøwe. Efterleddet er wist i betydningen "opholdssted".

Roust landsby bestod i 1682 af 7 gårde og 1 hus med jord. Det samlede dyrkede areal udgjorde 336,1 tønder land skyldsat til 41,62 tønder hartkorn. I tilknytning hertil lå Roust mølle. Dyrkningsmåden var græsmarksbrug med tægter..
Engang var Roust en meget kompleks landsby med, fx En skole, et mejeri og en smedje. Skolen bestod af elever fra Rousthøje, Roust og Hjortkær (Grimstrup Sogn). 

Tilbage i 1898 blev Roust brugsforening oprettet, og havde 50 års jubilæum i 1948

Litteratur 
 Vibeke Christensen og John Kousgaard-Sørensen: Stednavneforskning I. Afgrænsning, terminologi, metode, datering. Universitetsforlaget i København. I kommission hos Gyldendal. København 1972.
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Kilder og henvisninger 

Byer i Varde Kommune
Karin Slaughter

Karin Slaughter, (født 6. januar 1971 i Georgia), er en amerikansk krimiforfatter. Hendes første roman, Mord for øje (2001), blev en kæmpe international succes og blev oversat til næsten 30 sprog, og blev nomineret til Crime Writer's Association Dagger Award, for bedste thriller debut i 2001. Bortført, anden bog i serien om Will Trent, var en bestseller i blandt andet Storbritannien, Holland og Australien. I alt har Karin Slaughter solgt mere end 16 millioner bøger over hele verden.

Bibliografi

Sara Linton og Jeffrey Tolliver Serien 
 Mord for øje, 2002
 Svigt, 2012
 Kold frygt, 2012
 Hævneren, 2012
 Vantro, 2009
 Hvid død, 2010

Will Trent Serien 
 Mørk treenighed, 2007
 Bortført, 2008

Linton & Trent Serien 
 Genesis, 2010
 Brudt, 2011
 Dybt fald, 2011
 Forbryder, 2012
 I skjul, 2013
 En holdt kvinde, 2016

Andre 
 Hævntørst, 2014
 De smukkeste, 2016
 Den gode datter, 2017

Kilder 

Krimiforfattere fra USA
Steven Zuber

Steven Zuber (født 17. august 1991 i Winterthur, Schweiz), er en schweizisk fodbold- og midtbanespiller, der pt spiller for TSG Hoffenheim og for det schweiziske fodboldlandshold. Zuber fik sin seniordebut 12. juli 2008 for Grasshopper Zürich i Toto-cuppens anden runde mod KS Besa Kavajë fra Albanien, hvor han blev skiftet ind i det 83. minut. I den Schweiziske Super League fik han debut i en 1-1-kamp mod FC Vaduz fra Liechtenstein.

Den 5. juli 2013 forlod Zuber den schweiziske liga og skrev kontrakt med klubben CSKA Moskva fra Ruslands Premier League. I Rusland fik han sin debut mod Zenit Skt. Petersborg den 13. juli 2013 i Ruslands Super Cup, en kamp CSKA vandt 3-0. Debuten i Ruslands Premier League kom fire dage senere mod FC Ural Jekaterinburg. Zuber valgte den 14. august 2014 at skrive kontrakt med den tyske bundesligaklub TSG Hoffenheim. Kontrakten er i alt på fire år. Den 25. januar 2017, forlængede han kontrakten med TSG Hoffenheim til 2020.

Efter at have spillet for flere schweiziske ungdomslandshold i en årrække og ellers ikke have berøring med A-landsholdet, blev Steven Zuber indkaldt til 's fodboldlandshold den 17. marts 2017. I 2018 blev han en del af den 23-mand store trup, der blev udtaget til VM i fodbold 2018. I VM-kampen mod  i Rostov udlignede Zuber til 1-1 i det 50. minut, hvilket blev kampens resultat.

Referencer

Eksterne henvisninger 

Fodboldspillere fra Schweiz
Fodboldspillere fra Grasshopper-Club Zürich
Fodboldspillere fra CSKA Moskva
Fodboldspillere fra TSG 1899 Hoffenheim
Fodboldspillere ved sommer-OL 2012
Deltagere ved det europæiske mesterskab i fodbold 2020
Fodboldlandsholdsspillere fra Schweiz
Køge Havn

Køge Havn er en færge-, industrihavn og historisk havn ved den danske købstad Køge.

Køge Havn var i middelalderen handelsplads og udskibningssted for landsbyen, Ny Køge, der blev anlagt ved vandet, og kan dateres til 1100-tallet.

Færgehavn 
Havnen har siden 2002 været en færgehavn, og siden 1. oktober 2004 har der været daglig forbindelse til og fra Rønne på Bornholm.

Regeringen med trafikminister Flemming Hansen i spidsen indgik Færgeforlig II af 2. januar 2003, der bestemte at natfærgerne mellem Rønne og København fra oktober 2004 skulle flyttes til Køge, samtidig med at Bornholmstrafikken skulle i licitation, med et krav om nye færger som erstatning for M/F Povl Anker og M/F Jens Kofoed. Det bornholmske rederi beholdte trafikken efter licitation, og 30. september 2004 forlod M/F Povl Anker Kvæsthusbroen i København for sidste gang, og om morgenen den 1. oktober 2004 ankom M/F Jens Kofoed til det nye færgeleje i Køge. I april året efter blev de afløst af de nye færger M/F Dueodde og M/S Hammerodde.

BornholmsFærgen tabte i 2016 en ny licitation om færgebetjeningen til Molslinjen, som derfor overtog fragt- og passagertransporten til Bornholm fra 1. september 2018 under rutenavnet Bornholmslinjen. Til den opgave bestilte det jyske rederi et nyt RoRo-skib i Finland. M/F Hammershus ankom til Køge Havn direkte fra værftet nogle timer efter midnat den 24. august.

Langt størstedelen af de over 400.000 tons gods der hvert år fragtes til og fra Bornholm er via Køge Havn.

Referncer

Eksterne henvisninger 
 Køge Havns hjemmeside
 Køge Havn hos Køge Arkiverne

Havn
Industrihistorie
Havne i Danmark
Kroatiens Olympiske Komité

Kroatiens Olympiske Komité (; forkortet HOO) er en almennyttig sportsorganisation fra Kroatien, og den officielle repræsentant vedrørende kroatisk deltagelse ved de Olympiske lege.

Medlemmer

Præsidenter

Generalsekretærer

Kroatiske medlemmer af IOC 
Siden den den internationale olympiske komité blev etableret har tre kroatere vært medlem af kommittén.

Kilder

Eksterne henvisninger 
 

Olympiske Komite
Etableret i 1911
Nationale olympiske komitéer
Sportsorganisationer
Luis Alfonso de Borbón y Martínez-Bordiú, hertug af Anjou

Ludvig Alfons, hertug af Anjou, (spansk: don Luis Alfonso Gonzalo Marcelino Víctor Manuel Marco de Borbón y Martínez-Bordiú , fransk: Louis Alphonse Gonzalve Victor Emmanuel Marc de Bourbon, duc d’Anjou) (født 25. april 1974 i Madrid, Spanien) er titulær hertug af Anjou. Legitimister kalder ham Louis XX, kongen af Frankrig. 

Ludvig Alfons er oldesøn af kong Alfons 13. af Spanien og grandfætter til kong Felipe 6. af Spanien. Desuden er han oldesøn af den spanske diktator Francisco Franco. Han gør krav på de franske og spanske troner.

Forfædre 
Ludvig Alfons er søn af Alfonso Jaime, hertug af Anjou og Cádiz og María del Carmen Martínez-Bordiú y Franco (født 1951). Hans mors er datterdatter af den spanske diktator Francisco Franco. 

Selv er Ludvig Alfons sønnesøn af Jaime, hertug af Segovia og Anjou og den fransk–italienske adelsprinsesse Emmanuelle de Dampierre (1913–2012).

Ludvig Alfons er oldesøn af kong Alfons 13. af Spanien og den britisk fødte dronning Victoria Eugenie af Battenberg. Han er tipoldesøn af Alfons 12. af Spanien og Maria Christina af Østrig.

Familie 
Ludvig Alfons er gift med den venezuelansk fødte María Margarita Vargas Santaella (født 1983). Hun blev fransk statsborger i 2012. Parret har tre børn.

Tre franske tronprætendenter 
Der er to slægter, der gør krav på den franske kongetrone, mens det er én slægt, der gør krav på den franske kejsertrone.

Ludvig Alfons er overhoved for den ældste linje af de Capétiens (Bourbons-Anjou eller Bourbons d’Espagne), og han er efterkommer af kong Ludvig 14. af Frankrig. Det er i denne egenskab, at han er prætendent til titlen som Konge af Frankrig og Navarra.

Huset Bourbon-Orléans (Slægten Orléans) nedstammer fra kongerne Ludvig 13. af Frankrig og Ludvig-Filip af Frankrig. Ludvig-Filip var franskmændenes konge () i 1830–1848. Den nuværende prætendent for Slægten Orléans er en søn af Henrik af Paris (1908–1999). Tronprætendenten har tidligere været gift med Marie-Thérèse af Württemberg, hertuginde af Montpensier (født 1934). Prætendenten gør krav på titlen De franskes konge af Guds nåde og folkets vilje (roi des Français par la grâce de Dieu et la volonté nationale).

Slægten Bonaparte har to mulige prætendenter til den franske kejsertrone. Det er en far og hans søn. Sønnen er Jean-Christophe Napoléon (født 1986). Han er en efterkommer af Jérôme Bonaparte, der var gift med Katharina af Württemberg. De var kongepar i Westfalen fra 1807 til 1813. Jérôme Bonaparte var lillebror til kejser Napoleon 1. af Frankrig og farbror til kejser Napoleon 3. af Frankrig. Gennem sin oldemor (Clementine af Belgien, kendt som prinsesse Napoléon) nedstammer Jean-Christophe Napoléon fra Ludvig-Filip af Frankrig. Ludvig-Filip var Frankrigs sidste konge i 1830–1848. Gennem sin mor nedstammer Jean-Christophe Napoléon fra kong Ludvig 15. af Frankrig.

Referencer 

Huset Bourbon
Kongelige fra Spanien
Spaniere i 1900-tallet
Spaniere i 2000-tallet
Dave Rubin

David Joshua Rubin (født 26. juni 1976) er en amerikansk politisk kommentator, komiker, og talkshow vært. Han er skaberen og vært for det politiske taleshow The Rubin Report, tidligere en del af Ora TV  og The Young Turks Network. Han var tidligere vært The Six Pack podcast og radio show på Sirius XM Radio. 

Rubin kommenterer ofte emner omkring politisk korrekthed, ytringsfrihed, politik, massemedier, religion, udenrigspolitik og hvad han anser for at være den ideologiske splittelse mellem liberalisme og progressivisme.

Referencer 

Komikere fra USA
Amerikanere i 2000-tallet
Tromsøbegravelsen

Tromsøbegravelsen er en vigtig samling af vikingegenstande fra 600-700-tallet, der blev fundet nær Tromsø i Nordnorge i slutningen af 1800-tallet. Siden 1900 har en del af genstandene været en del af British Museums udstilling om tidlig middelalder og vikingetid.

Opdagelse 
Gruppen af smykker blev fundet i en kvindegrav nær Tromsø i slutningen af 1800-tallet af den engelske eventyrer Arnold Pike, der også brugte vinteren 1888/89 på at udforske øen Spitsbergen. Pike skulle have udgravet adskillige gravhøje på øen Tussøya, hvor vikingegraven blev fundet. Den nærmere beliggenhed er dog usikker. Alle genstandene fra kvindegraven blev købt af British Museum i 1900.

Beskrivelse 
Fundet består af forskellige smykker, der er fremstillet i forskellige dele af Europa. To brocher er typisk skandinaviske i design, men har mønstrede millefioriglasperler importeret fra frankiske kongeriger. En oval vikingebroche er dekoreret med et komplekst indlagt mønster og en form for dyr, der krydser bagbenene. Andre genstande inkluderer en forgyldt kobberbroche, tre typer bjergkystal-perler, en tenvægt og en halskæde der består af 22 glasperler.

Se også 
Lilleberge vikingebegravelse

Referencer

Yderligere læsning 
Marzinzik S, "Masterpieces: Early Medieval Art", (London, British Museum Press, 2013)
Graham-Campbell J, Viking Artefacts: A Select Catalogue, (London, British Museum Press, 1980)
Graham-Campbell J, Viking Art, Thames & Hudson, 2013
Williams, G., Pentz, P. and Wemhoff, M. (eds), Vikings: Life and Legend, (London, British Museum Press, 2014)

Vikingetidens kultur
Kunst i vikingetiden
Arkæologiske fund fra Norge
Kluane/Wrangell-St. Elias/Glacier Bay/Tatshenshini-Alsek

Kluane/Wrangell-St. Elias/Glacier Bay/Tatshenshini-Alsek er et canadisk-amerikansk naturparksystem, der ligger i grænseområdet mellem Alaska, Yukon og British Columbia. Det samlede område af parkerne er på 98.391,21 km² Parksystemet blev i 1979 udnævnt til UNESCO-verdensarvsområde for sine imponerende gletsjere og isørkener samt for de vigtige habitater for dyrearter som grizzlybjørn, rensdyr og tyndhornsfår.

Parker 
De fire parker, der tilsammen udgør parksystemet, er: 
 Kluane Nationalpark og -reservat (Canada)
 Wrangell-St. Elias Nationalpark (USA)
 Glacier Bay Nationalpark (USA)
 Tatshenshini-Alsek Provinspark (British Columbia, Canada)

Referencer

Eksterne henvisninger 

Kluane / Wrangell-St. Elias / Glacier Bay / Tatshenshini-Alsek, UNESCO World Heritage Site

Verdensarvsområder i Canada
Verdensarvsområder i USA
Alaskas geografi
Britisk Columbia
Yukon
Grænseoverskridende beskyttede områder
Angerberg

Angerberg er en kommune i Kufsteindistriktet i Østrig. Det er beliggende 2,7 kilometer nord for Wörgl og 14 kilometer sydvest for Kufstein. Landsbyen blev nævnt for første gang i dokumenter i 1190.

Befolkningen

Henvisninger

Eksterne henvisninger 

 Officiel hjemmeside

Byer i Tyrol
Matthias Jaissle

Matthias Jaissle (født 5. april 1988) er en tysk fodboldtræner. Som aktiv spillede han som forsvarsspiller, og han var en del af det 1899 Hoffenheim-hold, der rykkede op i 2. Bundesliga samt op i Bundesligaen sæsonen efter.

Trænerkarriere 
Fra 2017 til 2019 var Jaissle assistent for cheftræner Alexander Zorniger i Superligaklubben Brøndby IF, startende fra sommeren 2017. I 2021 blev han cheftræner for Salzburg i Østrig.

Referencer

Eksterne henvisninger 

 

Forsvarsspillere (fodbold)
Fodboldspillere fra Tyskland
Fodboldspillere fra TSG 1899 Hoffenheim
Fodboldtrænere fra Brøndby IF